Det er dagen derpå i flere små landsbyer i Vesthimmerland, efter byrådet torsdag kom med meldingen om skolelukningerne. Her kom det frem, at skolen i Ranum lukker, og den beslutning har kun lige bundfældet sig. - Jeg synes bare det er virkelig vemodigt, at der har været en skole her i 175 år. Jeg har selv gået her, mine fire børn har gået her. Det er så mærkeligt, siger Mette Støttrup, der er forælder til børn på Ranum Skole. Som i så mange andre nordjyske kommuner er det faldende børnetal og stram økonomi, der tvinger politikerne til at dreje nøglen om på ellers velfungerende små skoler. Fredag er der indkald til informationsmøde. For det sidste år skal stadig være et godt skoleår, inden Ranum skole lukker. - Det er bare praktisk inden for at sørge for, at børnene føler sig mere trygge i det, så vi kan sige noget fornuftigt til børnene, for de var kede af det, og de sov ikke i nat, og de var helt ulykkelige, erkender Thomas Holm, der oså er forælder til børn på skolen. Se hele inslaget herunder: Et godt sidste skoleår På Ullits skole er både undervisning og frokost rykket udenfor. Det er nemlig vigtigt at fortsætte med den gode skoledag. - Vores opgave næste skoleår er, at vi skal have det bedste skoleår, vi nogensinde har haft på Ullits skole. Hvad hedder det? Vi skal have børnene til at blive her, og det håber vi, de har lyst til. Det hjælper den gode trivsel jo heldigvis meget, fortæller Martin Rieks-Pedersen, der er formand for skolebestyrelsen på Ullits Skole. Og måske er det slet ikke slut med skole i Ullits. Mandag er der indkaldt til borgermøde for alle borgere i byen. - Der er ikke nogen stram dagsorden. Der bliver nogle punkter, som vi skal igennem, og man kan komme af med noget brok i forhold til, hvis man har noget, man er frustreret over nu. Og så bliver der rigtig meget snak om, hvad vil vi herfra, konstaterer formanden. Samme kampgejst er der ikke i Ranum lige nu, for der ser det ikke ud til, at man vil forsøge sig med en friskole. - Altså nu er vi jo så heldige, at vi ligger mellem to friskoler med ret kort afstand. Så umiddelbart ser jeg ikke, at der er et grundlag. Men man kan aldrig vide, om der er nogle lille sjæle, der har lyst til at undersøge muligheden for at etablere en friskol herude, erkender Winni Kristensen, der er formand for Skolebestyrelsen på Ranum Skole.

Opsummering:
Fredag var der indkald til informationsmøde